Diari Oficial de la Generalitat Valenciana


Sumari del DOGV 7192, del 15-01-2014 (2014/149)

Notificació del laude emés per la Junta Arbitral de Transportes de Valencia. Expedient número V-357/2012.
---------------------------------------------------------------------------------------------------------

### Dades del document

Número de DOGV
:   7192

Data del DOGV
:   15-01-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/149


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transportes de Valencia. Expedient número V-357/2012. [2014/149]  
Ramón Escrig Moreno, president de la Junta Arbitral de Transports de València, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Prats Creación y Distribución, SL, que s'ha dictat laude en l'expedient esmentat i atés que no ha sigut possible la seua notificació per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que es ressenya a continuació:  
  
«Tribunal. President: Sr. Ramón Escrig Moreno. Vocals: Aurora Costa Vicente i Jaime Agramunt Font de Mora, que justifica la seua absència. Secretària vocal: Amparo Peris Catalá. Parts: Reclamant: Gefco España, SA, representada per Juan Carlos Ghiara Robles. Reclamat: Prats Creación y Distribución, SL, que no compareix a l'acte de vista i és citat a través del DOCV.  
València, 30 d'octubre de 2013 i a les 12.05 hores constituïxen la Junta Arbitral de Transports els membres esmentats al marge i amb l'assistència de les parts per a resoldre l'expedient V-357/2012 i es procedix a la realització de la vista oral respecte de la reclamació següent: impagament de ports. Incompareixença del demandat i citació a través del DOCV.  
Iniciada la vista oral, el president comprova la identitat de la part compareixent i la qualitat amb què intervé.   
S'informa que davant de la reiterada impossibilitat de citació i notificació realitzada a través de Correus, s'ha procedit a la seua publicació en el Diari Oficial de la Comunitat Valenciana, ja que és Orpesa (Castelló) l'últim domicili conegut, núm. 7125, de 04.10.13.  
Concedida la paraula a la reclamant basa la seua demanda en els antecedents de fet següents.  
1. Es ratifica en tots els motius de la seua demanda i manifesta que com a conseqüència de les relacions comercials que hi ha entre les parts, la reclamant va realitzar, per compte de la reclamada, diversos transports tal com queda especificat en el text de la factura adjunta a la demanda. A continuació es va presentar al cobrament la factura núm. 6369V69838 de 31-05-12 per import de 315,44 euros.  
Realitzades diverses gestions de cobrament sense aconseguir-ho és per això que s'interposa la present demanda. Acaba sol·licitant que amb el reconeixement previ del seu dret es condemne la reclamada al pagament de la quantitat total de 315,44 euros.  
S'apliquen els fonaments jurídics següents.  
1. Quant a la competència territorial, referida als transports realitzats, diu l'article 31.1 del CMR: Per a tots els litigis a què puga donar lloc el transport regulat per este conveni, el demandant podrà triar, fora de les jurisdiccions dels països contractants, designades de comú acord per les parts del contracte, les jurisdiccions del país en el territori del qual: a) El demandat té la seua residència habitual, el seu domicili principal o sucursal d'agència per mitjà de la qual ha sigut conclòs el contracte de transport i b) Està situat el lloc en què el transportista es va fer càrrec de la mercaderia o el lloc designat per a la seua entrega i únicament es poden triar estes jurisdiccions. En este mateix sentit assenyala la competència territorial de la Junta Arbitral en els articles 6 i 7.2 del Reglament de la LOTT (RD 1211/1990) referida al transport nacional.   
  
2. La submissió, ja que la contractació es realitza entre dos empreses espanyoles, la determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que li dóna l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: «es presumirà que hi ha l'acord esmentat de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts que intervenen en el contracte hagen manifestat expressament a l'altra la seua voluntat en contra abans del moment en què s'inicie o haguera d'haver-se iniciat la realització del servici o activitat contractat».  
  
No consta en la documentació probatòria aportada que s'haja fet cap manifestació en el sentit d'excepció de la presumpció assenyalada, motiu que induïx la Junta Arbitral a aplicar la submissió de l'article 38, ja que si s'haguera volgut pactar per a estos transports una submissió expressa diferent s'hauria d'haver manifestat així en el moment anterior a l'execució del transport.  
3. La normativa nacional està complementada, quant als transports de caràcter internacional, pel Conveni de 19 de maig de 1956 a què es va adherir Espanya per Instrument del 12 de setembre de 1973 (Ministeri d'Assumptes Exteriors, BOE de 7 de maig de 1974 núm. 109). Contracte de Transport Internacional de mercaderies per carretera (CMR), modificat pel Protocol de 05.07.78 a què es va adherir Espanya per Instrument de 23.09.82 (Direcció de l'Estat) publicat en el BOE de 18.12.82 núm. 203, que establix per a qüestions de competència allò que s'ha regulat en l'article 31.1 a. No obstant això i atés que el CMR no constituïx una regulació completa i sistemàtica dels transports de mercaderies per carretera, les seues llacunes han de completar-se acudint a les normes materials internes dels estats, per la qual cosa supletòriament seran aplicables, si és el cas, el Codi de Comerç, la LOTT i el seu Reglament i la resta de Normes de procediment i general aplicació.  
En este cas es dóna la circumstància que la contractació es realitza per empreses que tenen la seua residència o establiment a Espanya, lloc en què es produïx la contractació encara que posteriorment la càrrega o descàrrega es produïsca en un país diferent  
4. Donada l'absència del vocal representant d'empreses carregadores, el qual va excusar la seua assistència, el present laude es dicta de conformitat amb la previsió continguda en l'apartat 7 de l'article 9 del ja mencionat RD 1211/1990, de 28 de setembre, que va aprovar el Reglament de desplegament de la Llei d'Ordenació dels Transports Terrestres, que literalment disposa que «la inassistència de qualsevol dels membres de la Junta, a excepció del president, no impedirà que es dicte el laude».  
5. De les manifestacions realitzades en la vista es deduïx que, efectivament, els ports que són reclamats en esta demanda i la factura dels quals hi consta adjunta van ser realitzats, la qual cosa determina el dret al seu cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Gefco España, SA, representada per Juan Carlos Ghiara Robles contra Prats Creación y Distribución, SL, per haver quedat acreditat que es van realitzar els transports demandats, la qual cosa dóna un dret de cobrament a la reclamant.  
Per tot això, Prats Creación y Distribución, SL, haurà d'abonar a Gefco España, SA, la quantitat de tres-cents quinze euros amb quaranta-quatre cèntims (315,44 euros).  
Contra este laude pot interposar-se l'acció d'anul·lació davant del Tribunal Superior de Justícia de la Comunitat Valenciana, en el termini de dos mesos següents a la seua notificació, d'acord amb el que establixen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència de l'anterior, dins dels deu dies següents de la notificació del laude podrà sol·licitar-se a esta Junta Arbitral la seua correcció, aclariment o complement, d'acord amb l'article 39 de l'esmentada Llei d'Arbitratge.  
Transcorreguts vint dies des de la notificació d'este laude a les parts, podrà instar-se'n l'execució forçosa, davant del Jutjat de 1a Instància de València, segons establixen els articles 44 i 45 de la Llei 60/2003, de 23 de desembre, d'Arbitratge, i 548 de la Llei 1/2000, de 7 de gener, d'Enjudiciament Civil.  
Els dits terminis de recursos continguts en el laude transcrit seran computables a partir de l'endemà de la publicació d'este edicte en el Diari Oficial de la Comunitat Valenciana.  
  
València, 13 de desembre de 2013.- El president de la Junta Arbitral de Transports de València: Ramón Escrig Moreno.